# Uskolisna bokvica

| Uskolisna bokvica (*Plantago lanceolata*) |
| --- |
|  |
| Sistematika |
| Carstvo | Plantae |
| Red | Lamiales |
| Porodica | Plantaginaceae |
| Rod | *Plantago* |
| Vrsta | P. lanceolata |

**Uskolisna bokvica** ili **muška bokvica** (lat. *Plantago lanceolata*) je vrsta cvjetnice iz porodice bokvica (*Plantaginaceae*). Poznata je i kao ravnolisna i muška bokvica. Raste (kao korov) širom Evroazije, uključujući i Bosnu i Hercegovinu. Uspijeva na raznim staništima, osobito na oranicama i u zapuštenim baštama.

## Opis

Ova višegodišnja zeljasta biljka formira rozete sa cvjetnom stabljikom visine oko 40 cm. Duguljasto-lancetasti listovi i stabljika prekriveni su nježnim dlakama. Donji listovi su kopljasto rašireni ili uspravni, slabo nazubljeni s 3-5 jakih paralelnih vena i suženom kratkom peteljkom. istovi su grupisani na duboko ispucaloj stabljici, koja se završava u jajolikoj cvasti, sa mnogo malih cvjetova, svaki sa šiljatim pokrovom. Svaki cvijet može proizvesti po dvije sjemenke. Cvjetna čašica je zelena, promjera 4 mm, a krunica je smeđkasta. Ima četiri savijena leđna režnja sa smeđim rebrima i duge bijele prašnike. Raste na oskudnim kiselim tlima (pH <4.5). Smatra se da je u Sjevernu Ameriku, stigla kao invazivni korov. U Americi i Australiji prisutna je i raširena kao uvedena vrsta.

## Rasprostranjenje

*Plantago lanceolata* (uskolisni trputac) je porijeklom iz Euroazije, ali je uvedena u Sjevernu Ameriku i mnoge druge dijelove svijeta, na odgovarajuća staništa.

## Historija

*Plantago lanceolata* (Japan)
Cvast sa sjemenkama
Za ovu bokvicu smatralo se se da je pokazatelj poljoprivrednog porijekla u polenskom dijagramu, čiji ostaci su pronađeni u Zapadnoj Norveškoj. Utvrđeno je da potiču iz ranog neolita; nadalje, smatra se indikatorom dobre paše u svom području.

## Upotreba

*Plantago lanceolata* upotrebljava se često kao biljni čaj i kao ostali ljekoviti pripravci.
Čaj od listova se koristi kao visoko djelotvoran protiv kašlja. U tradicijskoj austrijskoj medicini, listovi ove bokvice upotrebljavaju se kao sirup ili čaj ili u nekom drugom obliku (svježi listovi) za liječenje poremećaja respiratornog trakta, kože, uboda insekata i infekcija.

## Hemija

*Plantago lanceolata* sadrži feniletanoide, kao što je acteozid (verbaskosid), cistanozid F, lavandulifoliozid, plantamajozid i izoacteozid. Također sadrži iridoid glikozide aucubin i catalpol.

Sadrži iridoidne glikozide aukubin i katalpol.

## Stanište

*Plantago lanceolata*, može rasti bilo gdje, od vrlo suhih livada do mjesta sličnih šumama.

## Razmnožavanje

Način reprodukcije može varirati među populacijama *Plantago Lanceolata*. Razmnožavanje može biti bilo bespolno, putem kloniranja, i spolno, kada se polen prenosi na razne načine, a obično vjetrom. U populacijama koje se razmnožavaju vegetetivno, putem kloniranja, kao i kod ostalih biljaka sa takvom reprodukcijom, znatno smanjena je genetička varijacija.

## Infekcija pepelnicom

*Podosphaera plantaginis* je gljiva pepelnica koja inficira *Plantago lanceolata*. Sve populacije *Plantago lanceolata* podložne su zarazi putem nekoliko sojeva ove gljivice. Nakon što se populacija zarazi, u samom početku simptomi su minimalni. Zatim, nakon nekoliko mjeseci, počinju se javljati oštećenja (lezije) koja pokrivaju cijelu površinu listova i stabljika, što je vrlo priimjetno.

### Otpornost na pepelnicu

Nakon toga zaražene populacije, reagiraju na različite načine. Neke populacije bokvice su osjetljivije na različite sojeve pepelnice. Također, neke populacije imaju više fenotipova otpornosti, dok s druge strane, drugi mogu imati samo jedan otporni fenotip.
Sve u svemu, populacije koje imaju najveću raznolikost fenotipova otpornosti imat će najveću stopu preživljavanja, posebno kada su stope infekcija visoke.

## Također pogledajte

* Mala bokvica

## Reference

## Vanjski linkovi

* Jepson Manual Treatment
* USDA Plants Profile Arhivirano 13. 2. 2021. na Wayback Machine
* Photo gallery
* Buckhorn
* Ribwort